แบงก์ชาติไม่ห่วงค่าเงินบาทหลุด31
ธปท.ไม่กังวลค่าเงินบาทหลุด 31 บาทต่อดอลล์ ชี้นำทุนสำรองไปลงทุนในเงินเหรียญสหรัฐช่วยให้ปลอดภัยมากขึ้น
10 พ.ค. 2555

ธปท.ไม่กังวลค่าเงินบาทหลุด 31 บาทต่อดอลล์ ชี้นำทุนสำรองไปลงทุนในเงินเหรียญสหรัฐช่วยให้ปลอดภัยมากขึ้น
นายประสาร ไตรรัคตน์วรกุล ผู้ว่าการธนาคารแห่งประเทศไทย (ธปท.)กล่าวว่า   จากความกังวลชของนักลงทุนเรื่องการเมืองในประเทศกรีซที่ขณะนี้ยังไม่ส่ามารถฟอร์มทีมจัดตั้งรัฐบาลได้ และอาจจะต้องจัดการเลือกตั้งใหม่อีกครั้งทำให้นักลงทุนในตลาดเงินมีความกังวลเริ่มเคลื่อนย้ายเงินทุนไปลงทุนในสินทรัพย์ที่ปลอดภัย คือลงทุนเงินเหรียญสหรัฐมากขึ้น ซึ่งภาวะดังกล่าวส่งผลให้ค่าเงินบาทอ่อนค่าลงมื่อเทียบกับเงินเหรียญสหรัฐที่แข็งค่าขึ้นและมีผลให้ตลาดหุ้นไทยปรับลดลงมา แต่สถานารณ์ดังกล่าวไม่มีผลกระทบต่อภาวะเศรษฐกิจไทย เนื่องจากในระยะหลังเศรษฐกิจไทยมีความความสัมพันธ์กับในภูมิภาคมากว่า
"สถานการณ์ที่นักลงทุนหันไปถือเงินเหรียญสหรัฐมากขึ้นเพื่อความปลอดภัย  อาจจะทำให้ค่าเงินบาทหลุดกรอบ 31 บาทต่อเหรียญสหรัฐ ถือว่าไม่น่าห่วง และเป็นเรื่องธรรมดาเพราะว่านักลงทุนวิ่งเข้าหาเงินเหรียญสหรัฐ มองอีกแง่หนึ่งเป็นผลดีเพราะก่อนหน้านี้ไทยเอาเงินเงินทุนสำรองไปถือลงทุนในพันธบัตรของสหรัฐ แม้ว่าจะถูกมองว่าทำไมได้ผลตอบแทนต่ำ แต่ในเวลานี้เราได้ผลดีเพราะว่าเราลงทุนในสินทรัพย์ที่ปลอดภัยและมีสภาพคล่องสูง"นายประสารกล่าว